**О Д Г О В О Р**

на пратеничко прашање од пратеникот Мерал Узеири Ферати поставено на 67-та седница на Собранието на Република Македонија

одржана на 30 јули 2009 година

 Јавните здравствени установи (во кои спаѓа и Општата болница Гостивар) преставуваат самостојни правни субјекти кои спроведуваат здравствена заштита на населението. Тие се основаат согласно Законот за здравствена заштита и се организираат во зависност од природата на здравствената дејност што ја вршат и водот на здравствената услуга која ја пружаат.

 Правата, обврските и одговорностите на Јавната здравствена установа се утврдени со закон, колективен договор, статут на здравствена установа и други општи акти.

Начинот на вршење на дејноста, управувањето, раководењето, застапувањето, претставувањето на јавните здравствени установи и др. е уредено со статутот на здравствената установа.

 Со Јавните здравствени установи управуава Управен одбор, а со јавната здравствена установа е раководи директор кој е именуван од страна на министерот за здравство.

 Здравствената установа, согласно Статутот има и стручен колегиум, како стручен орган на установата, кој како највисоко стручно тело на установата се грижи за стручната работа на установата, организацијата на работата, дава мислења и предлози на директорот во поглед на организацијата на работата, одлучува за стручни прашања во рамките на своите овластувања и др.

 Дел од надлежностите на Директорот на Јавната здравствена установа согласно Статутот е да ја организира и раководи работата на установата на предлог на стручниот колегиум. Укинувањето на ноќните смени во службите за анестезија и реанимација во Општата болница во Гостивар е во доменот на надлежност на стручниот колегиум и раководен орган, кои донесуваат одлуки за организацијата на работата во болницата, врз основа на прпценетите потреби за видот на здравствените услуги, а се со цел континуирана задравствена заштита.

 Според изјавата на директорот на Општата болница Гостивар, службите продолжиле да работат по стариот начин - 24 часовно дежурство.